
R E F E R A T



privind guvernanţa corporativă a  SC HORTICULTURA SA Timişoara

Având în vedere prevederile  OUG nr. 109/2011 privind guvernanţa corporativă a întreprinderilor publice Cap. III Societăţile Comerciale şi având în vedere necesitatea stringentă de eficientizare a activităţii întreprinderilor publice;

Având în vedere Procesul Verbal nr SC2014-37483 încheiat în data de 23 decembrie 2013  la finalizarea procedurii de evaluare/selecţie a membrilor Consiliului de Administraţie al SC HORTICULTURA SA Timişoara de către comisa de evaluare/selecţie constituită potrivit Dispoziţiei nr.1711/20.11.2013; 
Comisia de evaluare/selecţie, în urma verificării documentaţiilor şi evaluării candidaţilor, l-a declarat  eligibil în vederea desemnării ca membru  în consiliul de administraţie al SC HORTICULTURA SA Timişoara pe domnul MOISUC ALEXANDRU PAVEL. 

Conform art. 29 alin.(1) din OUG nr  109/2011 „Membrii consiliului de administraţie sunt desemnaţi de adunarea generală a acţionarilor, la propunerea consiliului de administraţie în funcţie sau a acţionarilor”, iar cum Consiliul Local al Municipiului Timiosara are calitatea de acţionar al SC HORTICULTURA SA Timişoara, se impune să dispuneţi pe cale de consecinţă. 

